b'\n_START_ARTICLE_\nDino Radojevi\xc4\x87\n_START_PARAGRAPH_\nDino (Dimitrije) Radojevi\xc4\x87 (Stani\xc5\xa1i\xc4\x87, Sombor, 1. sije\xc4\x8dnja 1927. - Zagreb, 9. svibnja 1986.), hrvatski kazali\xc5\xa1ni redatelj  i pedagog\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Stani\xc5\xa1i\xc4\x87u kraj Sombora 1. sije\xc4\x8dnja 1927. godine. 1950. godine u Ljubljani zavr\xc5\xa1io studij re\xc5\xbeije na Akademiji za igralsko umetnost u Ljubljani. Tri je godine radio u Kranju u Pre\xc5\xa1ernovu gledali\xc5\xa1\xc4\x8du u Kranju i u kazali\xc5\xa1tu u Celju. Re\xc5\xbeirao je djela Gorkoga, Cankara i Shakespearea. Branko Gavella pozvao ga je u novoosnovano Zagreba\xc4\x8dko dramsko kazali\xc5\xa1te, a Radojevi\xc4\x87 se odazvao pozivu. Radojevi\xc4\x87 je tamo ostvario vi\xc5\xa1e antologijskih re\xc5\xbeija te neke od emblematskih predstava toga kazali\xc5\xa1ta. Isti\xc4\x8du ga uprizorenja drama ameri\xc4\x8dkih pisaca, klasi\xc4\x8dnog repertoara i modernih klasika i nekih hrvatskih dramati\xc4\x8dara. Re\xc5\xbeirao i u zagreba\xc4\x8dkom HNK, na Splitskome ljetu i Dubrova\xc4\x8dkim ljetnim igrama. Uz Kostu Spai\xc4\x87a, Bo\xc5\xbeidara Violi\xc4\x87a i Georgija Para pripadnik tzv. Kartela Gavellinih nastavlja\xc4\x8da. Vi\xc5\xa1e je godina predavao glumu na zagreba\xc4\x8dkoj Akademiji dramske umjetnosti. U postgavellijanskom nara\xc5\xa1taju redatelja spada u najistaknutije predstavnike koji su obilje\xc5\xbeili hrvatsko kazali\xc5\xa1te druge polovine 20. stolje\xc4\x87a._NEWLINE_Prvi je uprizorio ne samo \xc5\xbeanrovski kontroverzni tekst (scenarij-drama). Mnogu je suvremenom hrvatskom glumi\xc5\xa1tu pridonio malobronim, ali antologijskim uprizorenjima Krle\xc5\xbeinih djela. Sura\xc4\x91ivao s kazali\xc5\xa1tem Teatar &TD._NEWLINE_Pomo\xc4\x87nik redatelja u filmovima Carevo novo ruho (1961.) i Opsada (1956.).'